Museu Guggenheim de Bilbau

Lo Museu Guggenheim (en basco: Guggenheim Bilbao Museoa) ye un museu d'arte contemporanio disenyau por l'arquitecto canadiense Frank Gehry situau en a ciudat de Bilbau en o País Basco. Se tracta d'un d'os bellos museus d'a Fundación Solomon R. Guggenheim. S'inauguró lo 18 d'octubre de 1997 por lo rei Chuan-Carlos I d'Espanya. Cuasi dende la suya ubertura lo museu se convertió en una atracción turistica que atraye visitants internacionals. S'ha convertiu en un d'os simbolos mas importants d'a ciudat de Bilbau. Dende la suya devantadera en 1997, lo museu ha recibiu una meyana superior a lo millón de visitants anuals, causando un impacto extraordinario en a economía y la sociedat bascas, amás d'amillorar la imachen d'a ciudat. Tot este fenomeno, baltizau por los medios de comunicación como «efecto Guggenheim» u «efecto Bilbau», ha posau en relleu la importancia d'o turismo cultural. Arquitectura La Fundación Solomon R. Guggenheim seleccionó lo gabinet de arquitectos de Frank Gehry, en animando-lo a disenyar bella cosa atrivida y innovadora. Las curvas de l'exterior de l'edificio parixen aleatorias. L'interior ye disenyau arredol d'un gran atrio pleno de luz con anvistas a l'estuario de Bilbau y los pueyos que l'arredolan. Referencias Vinclos externos Se veigan as imáchens de Commons sobre o Museu Guggenheim de Bilbau. (es) Pachina web oficial d'o Museu Guggenheim de Bilbau.